Jaanuar 1925

1. jaanuar
Edwin Hubble teatas, et on avastatud galaktikad väljaspool Linnuteed.
Ford Motor Company tehasest Detroitis tuli välja kümnemiljones auto.Faktakalendern 2000 – 1925 (Utlandet), Semic 1999.
Austrias Opponitzis alustas tööd Viini esimene hüdroelektrijaam.
Nicaragua presidendiks sai Carlos José Solórzano.Fernando Mires. La rebelión permanente: las revoluciones sociales en América Latina, Siglo XXI: 1989, ISBN 978-968-23-1480-3,lk 383.
Norra pealinn Christiania sai tagasi Oslo nime.Derrik Mercer. Chronicle of the 20th Century, London: Chronicle Communications Ltd. 1989, ISBN 978-0-582-03919-3, lk 326.
Portugal ja Saksamaa sõlmisid 1923. aastal sõlmitud kaubanduslepingu jätkulepingu.
Prantsusmaa lennufirma Compagnie de Navigation Franco-Roumaine nimeks sai Compagnie Internationale de Navigation Aérienne.
Rootsis alustas Sveriges Radio eelkäija AB Radiotjänst regulaarseid saateid, halloomees oli Sven Jerring Bernt Himmelstedt. 20:e århundrades När Var Hur – 1925, Forum 1999.
Saksamaal Dortmundis asutati ettevõte Vereinigte Elektrizitätswerke Westfalen-GmbH (VEW).
Müncheni-Garmisch-Partenkircheni raudteelõigul tehti esimene proovisõit.
Spordiühingu TSV Hachinger Tal jalgpalliosakond iseseisvus Spielvereinigung Unterhachingi nime all.
Šveitsi liidupresidendiks sai Jean-Marie Musy.
Taanis kandis Danmarks Radio esimest korda uue aasta alguse puhul üle Kopenhaageni raekoja kellamängu.

2. jaanuar
Maurice Sarrail saabus Beirutisse.Xavier Baron. Histoire de la Syrie. 1918 à nos jours, Tallandier 2014, ISBN 979-10-210-0870-0.
Nõukogude Liidus moodustati Tadžiki ANSV koosseisus Mägi-Badahšani autonoomne oblast.Ram Rahul. March of Central Asia, New Delhi: Indus Publishing 2000, ISBN 978-81-7387-109-2, lk 175.

3. jaanuar
Itaalias saatis Benito Mussolini parlamendi laiali ja teatas, et võtab endale diktaatori õigused.

4. jaanuar
Valgevene NSVs toimus ülevalgeveneline õpetajate kongress.

5. jaanuar
Ameerika Ühendriikides sai Nellie Tayloe Ross Wyomingi osariigi kuberneriks. Ta oli USA esimene naiskuberner.  

7. jaanuar
Ajakirjas Nature ilmus Raymond A. Darti artikkel, milles ta teatas, et on leitud Taungi laps. See oli liigi Australopithecus africanus ja perekonna Australopithecus esimene leid.

8. jaanuar
Tšehhoslovakkias algasid 1925. aasta jäähoki Euroopa meistrivõistlused. 

11. jaanuar
Tšehhoslovakkias lõppesid 1925. aasta jäähoki Euroopa meistrivõistlused. Võitjaks tuli Tšehhoslovakkia jäähokikoondis. 

15. jaanuar
Antonin Artaud vastas ajakirja La Révolution surréaliste küsimusele "Kas enesetapp on lahendus?": "Ei, enesetapp on veel üks hüpotees […]. Hetkeks ja kuni uue korrani tuleb kohutavalt kahelda mitte õigupoolest olemasolus, mis on ükskõik kellele kättesaadav, vaid sisemises vapustuses ja sügavas tundlikkuses asjade, tegude, tõeluse puhul." 
Soomes algasid 1925. aasta Soome presidendivalimiste valijameeste valimised. 

18. jaanuar
Prantsusmaal tegi esimese lennu seeria D.1ter lennuk Dewoitine D.1.
Saksamaal toimusid 1925. aasta Lippe maapäevavalimised. 

19. jaanuar
Rootsis Älvdalenis asutas Albin Hagström muusikainstrumentide valmistamise ettevõtte Hagström.

20. jaanuar
Sõlmiti Pekingi leping (konventsioon NSV Liidu ja Jaapani vastastikuste suhete alusprintsiipidest).Harold Henry Fisher. Soviet Russia and the West, 1920-1927 : A Documentary Survey, Stanford University Press 1957, ISBN 978-0-8047-0478-6.

22. jaanuar  
Albaanias kuulutati välja vabariik.Pierre Cabanes, Bruno Cabanes. De Berisha au Kosovo, Odile Jacob 1999, ISBN 978-2-7381-0667-4, lk 82.

23. jaanuar
Tšiilis kukutasid Santiago garnisoni ohvitserid 1924. aasta Tšiili riigipöördega võimu haaranud septembrihunta.Carlos Molina Johnson,. Chile: los militares y la política, Andres Bello 1989.

24. jaanuar
 Ameerika Ühendriikide dirižaabel USS Los Angeles alustas lendu 25 teadlasega, kes suundusid päikesevarjutust jälgima.
Senegalis algas raudteelaste streik.Babacar Fall. Le travail au Sénégal au xxe siècle, Karthala 2011, ISBN 978-2-8111-5004-4, lk 103.

27. jaanuar
Senegalis lõppes raudteelaste streik.

29. jaanuar
Nõukogude Liidu sõjarahvakomissar Lev Trotski vahetati Jossif Stalini nõudmisel välja Mihhail Frunzega.

30. jaanuar
 Türgi valitsus pagendas Konstantinoopoli patriarhi İstanbulist.

31. jaanuar
Albaania presidendiks valiti Ahmet Zogu.
Šveitsis Davosis algas 1925. aasta iluuisutamise maailmameistrivõistluste naisüksiksõidu võistlus.

Viited

Kategooria:1925